હરીન્દ્ર પાઠક (સિદ્ધાર્થ રાંદેરિયા) તેનાં નાટ્યજીવનમાંથી સ્વૈચ્છિક નિવૃત્તિ લઈ હવે પછીનો સમય માત્ર પરિવાર સાથે રહેવાનું સ્વીકારે છે અને એક દિવસે પોતાની બધી જ સંપતિ પોતાનાં સંતતિઓને આપી દે છે. આ વાત સામે પત્ની મંગળા (દીપિકા ચીખલિયા) દોસ્ત માધવ (મનોજ જોશી) અણગમો વ્યક્ત કરે છે પરંતુ આજે પિતાનો અપાર સ્નેહ બાળકો પર વરસી રહ્યો છે જેને કારણે પત્ની અને દોસ્તની વાત તેઓ સ્વીકારતાં નથી; અને પછી શરુ થાય છે ‘નટસમ્રાટ’નાં પડદો પડ્યા પછીનાં જીવનની. કહેવાયું છે કે,’છોકરું કછોરું થાય, પણ માવતર કમાવતર ન થાય’ આ વાત અહિયાં આબેહૂબ દર્શકોને જોવા મળે. પોતાની પોણી જીંદગીમાં પ્રેક્ષકોનો બેહદ પ્રેમ મેળવનાર નટસમ્રાટ હરીન્દ્ર પાઠક પોતાનાં બાળકો પાસેથી એ પ્રેમ-સન્માન નથી મેળવી શકતા. દીકરાનું ઘર છોડી ઓશિયાળા બનીને રહેવું પડે છે.